10/01/2020 | Administración LocalConsorcios
Consorcio Provincial Contra Incendios e Salvamento da Coruña
Convocatoria e rectificación das bases para a formación dunha bolsa de emprego para a cobertura de postos de bombeiro-condutor

Mediante Decreto da Presidencia núm.3/2020, de data 09.01.2020, aprobouse a rectificación das bases reguladoras da convocatoria dun concurso-oposición para a creación dunha bolsa de emprego temporal de bombeiro-condutor para atender necesidades temporais e interinidades no Consorcio Provincial contra Incendios e Salvamento da Coruña, que foron aprobadas, xunto á súa convocatoria, en decreto núm.143/2019, de data 02.12.2019, e publicadas no BOP da Coruña núm.233, de data 09.12.2019, e cuxo texto íntegro é o seguinte: <<Sendo titular da Presidencia do Consorcio Provincial Contra Incendios e Salvamento de A Coruña, don John Gordon Artime Bajador, a referida Autoridade dita a seguinte resolución: Por Decreto da Presidencia núm.143/2019, de data 02.12.2019, foron aprobadas as Bases reguladoras da convocatoria dun concurso-oposición para a creación dunha bolsa de emprego temporal de bombeiro-condutor para atender necesidades temporais e interinidades no Consorcio Provincial contra Incendios e Salvamento da Coruña; que foron publicadas no Boletín Oficial da Provincia núm.233 de data 09.12.2019. Detectados varios erros, con posterioridade á publicación das devanditas bases, mediante Decreto da Presidencia núm.147/2019, de data 12.12.2019, foi aprobada a corrección de erros das devanditas Bases, que foron publicadas no Boletín Oficial da Provincia núm.238 de data 16.12.2019. Con posterioridade á publicación da devandita corrección das bases, detectase que no apartado 5 da letra A) do Anexo I non se determina o ámbito temporal da valoración dos méritos correspondentes, de xeito semellante ao resto de apartados polo que faise necesaria unha nova modificación das mesmas, aprobación da corrección e publicación da mesma, que abrirá novamente o prazo de presentación de solicitudes. Examinadas as novas bases da convocatoria en relación coa selección do persoal que vai conformar a bolsa de traballo, e de conformidade co artigo 21.1. g) da Lei 7/1985, do 2 de abril, Reguladora das Bases do Réxime Local, en relación co artigo 14.10 dos Estatutos do Consorcio, RESOLVO: PRIMEIRO.–Aprobar a rectificación das bases reguladoras da convocatoria dun concurso-oposición para a creación dunha bolsa de emprego temporal de bombeiro-condutor para atender necesidades temporais e interinidades no Consorcio Provincial contra Incendios e Salvamento da Coruña, que foron aprobadas en Decreto da Presidencia núm.143/2019, de data 02.12.2019 (BOP n.º 233, do 09.12.2019), e modificadas mediante Decreto da Presidencia núm.147/2019, do 16.12.2019 (BOP n.º 238, do 16.12.2019), iniciándose novamente o cómputo do prazo para a presentación de solicitudes segundo establecido na base 7.ª, cuxa corrección é a seguinte: No apartado 5 da letra A) do Anexo I, das Bases reguladoras da convocatoria do concurso-oposición: Onde pon: <<… 5. Experiencia profesional como persoal dun servizo municipal de Protección Civil ou por ter sido membro dun GES ou GRUMIR (máximo 5 puntos). Valorarase con 0,5 puntos por mes completo traballado como persoal dun servizo municipal de Protección Civil ou por ter sido membro dun GES ou GRUMIR …>> Debe poñer: <<… 5. Experiencia profesional como persoal dun servizo municipal de Protección Civil ou por ter sido membro dun GES ou GRUMIR (máximo 5 puntos). Valorarase con 0,5 puntos por mes completo traballado como persoal dun servizo municipal de Protección Civil ou por ter sido membro dun GES ou GRUMIR, dentro dos 10 anos anteriores á presente convocatoria. …>> SEGUNDO.–Publicar o anuncio da corrección de erros das bases reguladoras das probas selectivas no Boletín Oficial da Provincia, no taboleiro de anuncios do Consorcio e no da sede electrónica.>> En Carballo, a 9 de xaneiro de 2020. O presidente Asdo.: Valentín González Formoso